Ranger 7
D'Ranger 7 war eng Raumsond vun der US-amerikanescher Raumfaartagentur NASA. Et war déi siwent Sond am Kader vum Ranger-Programm fir d'Erfuerschung vum Äerdmound. Grad wéi d'Ranger 6 gouf si am Block-III-Design gebaut. D'Gewiicht war 365 Kilogramm. Am Géigesaz zu Ranger 6 gouf et e verbesserte Schutz viru Kuerzschlëss. Wéi déi fréier Missioune sollt si an de leschte Minutte virum Opschlag Biller vun der Mounduewerfläch maachen an op d'Äerd schécken.

Missioun 
D'Ranger 7 gouf den 28. Juli 1964 u Bord vun enger Atlas-Agena-B-Rakéit vum LC-12 vun der Cape Canaveral Air Force Station gestart. Nom Erreeche vun der Parkbunn op 192 Kilometer Héicht gouf d'Agena-Uewerstuf gezünt an d'Ranger 7 huet Kurs op de Mound geholl. Den 31. Juli 1964 um 13:08 Auer gouf dann aus enger Héicht vun 2.110 Kilometer dat éischt Bild vun der Äerdmounduewerfläch geholl. Am Ganzen hat d'Ranger 7 an de leschte 17 Minutte virum Opschlag um Mound 4.305 Biller an enger exzellenter Qualitéit opgeholl. Dat lescht Bild virum Opschlag hat eng Opléisung vun 0,5 Meter. D'Ranger 7 war no engem Fluch vun 68 Stonne mat enger Vitess vun 2,62 km/s am Mare Nubium opgeschloen.

D'Missioun war en Erfolleg.

Kuckt och 

 Lëscht vun de kënschtlechen Objeten um Äerdmound

Um Spaweck 

 NASA: Ranger 7
 Bernd Leitenberger: D'Ranger-Moundsonden
  Lunar Impact - A History of Project Ranger, Online-Versioun vun engem NASA-Buch.

Ranger-Programm
Moundsonden
1964 an der Raumfaart